CELEX: 32014D0353
Language: ro
Date: 2014-05-21 00:00:00
Title: 2014/353/UE: Decizia de punere în aplicare a Consiliului din 21 mai 2014 privind dispozițiile practice și procedurale în vederea numirii de către Consiliu a trei experți în cadrul juriului de selecție și monitorizare pentru acțiunea „Capitalele europene ale culturii” pentru perioada 2020-2033

14.6.2014   
            
            
               RO
            
            
               Jurnalul Oficial al Uniunii Europene
            
            
               L 175/27
            
         DECIZIA DE PUNERE ÎN APLICARE A CONSILIULUI
   din 21 mai 2014
   privind dispozițiile practice și procedurale în vederea numirii de către Consiliu a trei experți în cadrul juriului de selecție și monitorizare pentru acțiunea „Capitalele europene ale culturii” pentru perioada 2020-2033
   
      (2014/353/UE)
   
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Decizia nr. 445/2014/UE a Parlamentului European și a Consiliului din 16 aprilie 2014 de stabilire a unei acțiuni a Uniunii în favoarea evenimentului „Capitalele europene ale culturii” pentru anii 2020-2033 și de abrogare a Deciziei nr. 1622/2006/CE (1), în special articolul 6,
   întrucât:
   
               (1)
            
            
               În conformitate cu articolul 6 din Decizia nr. 445/2014/UE, ar trebui să se înființeze un juriu de experți independenți (numit în continuare „juriul”) pentru desfășurarea procedurilor de selecție și de monitorizare. Juriul urmează să fie format din 10 experți numiți de instituții și organe ale Uniunii, dintre care trei ar trebui să fie numiți de Consiliu pentru o perioadă de trei ani. Cu toate acestea, în ceea ce privește înființarea primului juriu, Consiliul ar trebui să își numească experții pentru un an, pentru a permite înlocuirea progresivă a experților și a evita astfel pierderea de experiență și de know-how.
            
         
               (2)
            
            
               Fiecare instituție și organ are dreptul să selecteze experții în conformitate cu procedurile proprii. Cu toate acestea, în conformitate cu articolul 6 alineatul (3) primul paragraf din Decizia nr. 445/2014/UE, experții ar trebui să fie selectați dintr-un grup de potențiali experți europeni, propus de Comisie.
            
         
               (3)
            
            
               În conformitate cu articolul 6 alineatul (3) al patrulea paragraf din Decizia nr. 445/2014/UE, la numirea experților, instituțiile și organele Uniunii urmăresc să asigure complementaritatea competențelor, o repartizare geografică echilibrată, precum și echilibrul de gen în alcătuirea globală a juriului.
            
         
               (4)
            
            
               Este oportun ca Consiliul să decidă cu privire la dispozițiile practice și procedurale pentru numirea celor trei experți ai săi în cadrul juriului.
            
         
               (5)
            
            
               Aceste dispoziții ar trebui să fie echitabile, nediscriminatorii, transparente și ușor de pus în aplicare,
            
         DECIDE:
   Articolul 1
   (1)   Se organizează o tragere la sorți între statele membre. Participarea statelor membre la tragerea la sorți este voluntară. Cu toate acestea, pentru a diminua riscul unui conflict de interese, se exclud de la tragerea la sorți statele membre din care un oraș urmează a fi selectat sau monitorizat pe perioada mandatului experților din juriu. O listă a statelor membre excluse, întocmită în conformitate cu acest principiu, este prevăzută în anexa la prezenta decizie.
   (2)   Pentru a asigura o largă acoperire geografică, se exclud de la tragerea la sorți, de asemenea, statele membre care au recomandat experți pentru a fi numiți de către Consiliu în mandatul precedent.
   Articolul 2
   (1)   Primele trei state membre care sunt trase la sorți au dreptul de a recomanda câte un expert fiecare.
   (2)   În acest scop, fiecare dintre cele trei state membre selectează un expert din grupul de potențiali experți europeni stabilit de Comisie și recomandă ca acest expert să fie numit în juriu.
   (3)   Pe baza acestor recomandări și în urma examinării corespunzătoare a experților recomandați de grupul de pregătire relevant al Consiliului, Consiliul numește trei experți care urmează să facă parte din juriul de selecție și monitorizare pentru o perioadă de trei ani.
   (4)   Prin derogare de la alineatul (3):
   
               (a)
            
            
               Consiliul își numește experții în juriul pentru 2015 pentru o perioadă de un an;
            
         
               (b)
            
            
               cu toate acestea, se consideră că experții numiți pentru anul 2015 au fost de asemenea numiți și pentru perioada 2016-2018.
            
         Prin urmare, în conformitate cu articolul 1 alineatul (1), se exclud de la tragerea la sorți pentru numirea experților în juriul pentru 2015 statele membre din care un oraș urmează a fi selectat sau monitorizat de juriul pentru 2015, precum și de cel pentru perioada 2016-2018.
   (5)   În cazul demisiei, decesului sau al incapacității permanente al unuia dintre experții din juriu, statul membru care a recomandat expertul în cauză recomandă numirea unui înlocuitor pentru perioada rămasă din mandat a expertului respectiv. Se aplică procedura menționată în prezentul articol.
   Articolul 3
   Prezenta decizie intră în vigoare la data publicării în Jurnalul Oficial al Uniunii Europene.
   
      Adoptată la Bruxelles, 21 mai 2014.
      
         
            Pentru Consiliu
         
         
            Președintele
         
         A. KYRIAZIS
      
   
   
      (1)  JO L 132, 3.5.2014, p. 1.
   
      ANEXĂ
      
         Lista statelor membre excluse de la tragerea la sorți
          (1)
          (2)
      
      
                  Mandatul experților Consiliului din juriu
               
               
                  Statele membre ale căror orașe sunt supuse procedurii de selecție sau de monitorizare efectuată de către juriul de experți
               
            
                  JURIUL 2015
               
               
                  Croația (2020)
                  Irlanda (2020)
                  Grecia (2021)
                  România (2021)
               
            
                  JURIUL 2016-2018
               
               
                  Croația (2020)
                  Irlanda (2020)
                  Grecia (2021)
                  România (2021)
                  Lituania (2022)
                  Luxemburg (2022)
                  Ungaria (2023)
                  Regatul Unit (2023)
                  Estonia (2024)
                  Austria (2024)
               
            
                  JURIUL 2019-2021
               
               
                  Croația (2020)
                  Irlanda (2020)
                  Grecia (2021)
                  România (2021)
                  Lituania (2022)
                  Luxemburg (2022)
                  Ungaria (2023)
                  Regatul Unit (2023)
                  Estonia (2024)
                  Austria (2024)
                  Slovenia (2025)
                  Germania (2025)
                  Slovacia (2026)
                  Finlanda (2026)
                  Letonia (2027)
                  Portugalia (2027)
               
            
                  JURIUL 2022-2024
               
               
                  Ungaria (2023)
                  Regatul Unit (2023)
                  Estonia (2024)
                  Austria (2024)
                  Slovenia (2025)
                  Germania (2025)
                  Slovacia (2026)
                  Finlanda (2026)
                  Letonia (2027)
                  Portugalia (2027)
                  Republica Cehă (2028)
                  Franța (2028)
                  Polonia (2029)
                  Suedia (2029)
                  Cipru (2030)
                  Belgia (2030)
               
            
                  JURIUL 2025-2027
               
               
                  Slovacia (2026)
                  Finlanda (2026)
                  Letonia (2027)
                  Portugalia (2027)
                  Republica Cehă (2028)
                  Franța (2028)
                  Polonia (2029)
                  Suedia (2029)
                  Cipru (2030)
                  Belgia (2030)
                  Malta (2031)
                  Spania (2031)
                  Bulgaria (2032)
                  Danemarca (2032)
                  Țările de Jos (2033)
                  Italia (2033)
               
            
                  JURIUL 2028-2030
               
               
                  Polonia (2029)
                  Suedia (2029)
                  Cipru (2030)
                  Belgia (2030)
                  Malta (2031)
                  Spania (2031)
                  Bulgaria (2032)
                  Danemarca (2032)
                  Țările de Jos (2033)
                  Italia (2033)
               
            
                  JURIUL 2031-2033
               
               
                  Bulgaria (2032)
                  Danemarca (2032)
                  Țările de Jos (2033)
                  Italia (2033)
               
            
         (1)  Listă bazată pe ordinea cronologică de primire a titlului de Capitală Europeană a Culturii, care este stabilită în calendarul anexat la Decizia nr. 445/2014/UE.
      
         (2)  În conformitate cu articolul 1 alineatul (2) din prezenta decizie, statele membre care au recomandat experți pentru numirea de către Consiliu pentru mandatul anterior sunt de asemenea excluse de la tragerea la sorți.